খুলে ফেলেছেন বাগদানের আংটি! পলাশের সঙ্গে স্মৃতির সম্পর্ক কি শেষ?

ওয়েব ডেস্ক: বিয়ের দিন বাবার হার্ট অ্যাটাক, তারপর হবু বরের চ্যাট ভাইরাল – এসবের পর থেকেই স্থগিত রয়েছে স্মৃতি মন্ধানার বিয়ে (Smriti Mandhana Wedding)। সুরকার পলাশ মুচ্ছলের (Palash Muchhal) সঙ্গে তাঁর বিয়ে নিয়ে টানাটানির পর থেকেই আর জনসমক্ষে আর দেখা যাচ্ছিল না সদ্য বিশ্বকাপজয়ী এই ক্রিকেটারকে। বিয়ে স্থগিতের (Marriage Postponed) পর স্মৃতি কোথায় আছেন, কেমন আছেন, তা নিয়ে ১১ দিন ধরে কৌতূহল বাড়ছিল সোশ্যাল মিডিয়ায়। অবশেষে নিজের নীরবতা ভাঙলেন স্মৃতি।

শুক্রবার ইনস্টাগ্রামে একটি ভিডিও পোস্ট করতেই বিশ্বজয়ী এই ক্রিকেটারকে ঘিরে নতুন করে জল্পনা তৈরি হয়েছে। সেই ভিডিওতে সাদা পোশাকে ধরা দিয়েছেন স্মৃতি। বিশ্বকাপের প্রতিটি ম্যাচের আগের মুহূর্ত ও অভিজ্ঞতা শেয়ার করেছেন সেখানে। তবে অনেকেই তাঁর চোখেমুখে ক্লান্তির ছাপ লক্ষ্য করেছেন। ভাঙা গলা, অবসন্ন চোখ, শুকনো মুখ – সব মিলিয়ে বিয়ে নিয়ে টানাপোড়েনের একটা ধকলের প্রতিফলন যেন ফুটে উঠেছে তাঁর চেহারায়।

আরও পড়ুন: কোহলির সেঞ্চুরিতে লক্ষ্মীলাভ! ঝড়ের মতো বিকোচ্ছে ম্যাচের টিকিট

তবে বিয়ে স্থগিতের পর প্রথম জনসমক্ষে আসা স্মৃতির অনামিকা আঙুল নজর কেড়েছে নেটাগরিকদের। বাগদানের সময় তাঁর যে আঙুলে হীরের আংটি পরিয়ে দিয়েছিলেন পলাশ মুচ্ছল, সেখানে এখন আর কোনও আংটি দেখা যাচ্ছে না। ফলে নেটিজেনরা অনুমান করেই নিয়েছেন যে, স্মৃতি এই ভিডিওর মাধ্যমেই পলাশের সঙ্গে বিয়ে প্রসঙ্গে নিজের সিদ্ধান্তের একটা স্পষ্ট ইঙ্গিত দিয়ে দিলেন।

View this post on Instagram

A post shared by Smriti Mandhana (@smriti_mandhana)

তবে ভিডিওটি নতুন না পুরানো, তা জানা যায়নি। এই ভিডিওটি বাগ্‌দানের আগেই শুট করা হয়েছিল কিনা, সে বিষয়ে কোনও নিশ্চিত তথ্য এখনও মিলেনি। এদিকে বিয়ে নিয়ে স্মৃতি বা পলাশ, দু’জনের কেউই এখন পর্যন্ত প্রকাশ্যে মুখ খোলেননি। ফলে তাঁদের বিয়ে স্থগিতের রহস্য আরও ঘনীভূত হচ্ছে দিন দিন।

দেখুন আরও খবর:

The post খুলে ফেলেছেন বাগদানের আংটি! পলাশের সঙ্গে স্মৃতির সম্পর্ক কি শেষ? first appeared on KolkataTV.